**Humanitarne i mjere obnove poslije poplava realizirane od Mađarske**

Vlada Mađarske promtno je odgovorila na nesreću koja je pogodila Bosnu i Hercegovinu i potom pomagala u otklanjanju posljedica poplava:

* Mađarska generalna državna Direkcija za upravljanje u katastrofama donirala je 100 000 vreća sa pijeskom u svrhu zaštite od poplava.
* Ministarstvo odbrane Mađarske doniralo je 1000 nepromočivih šatora žrtvama poplava, preko Društva Crvenog križa u Sarajevu. Mađarski vojnici operacije EUFOR Althea stacionirani u Sarajevu, su takođe sudjelovali u aktivnostima ublažavanja posljedica od poplava.
* Ministarstvo vanjskih poslova i trgovine doniralo je 2 miliona HUF Mađarskoj međucrkvenoj pomoći da pomogne žrtvama u dvije zemlje, tako što ih je opskrbila prehrambenim i higijenskim potrepštinama kao i građevinskim materijalom potrebnim za obnovu zgrada.
* Ministarstvo vanjskih poslova i trgovine doniralo je 2 miliona HUF Mađarskoj dobrotvornoj službi Malteškog reda, kako bi osigurali ćebad, anti-tetanus vakcine i uređaje za sušenje zidova.

Planira se da će Ministarstvo vanjskih poslova i trgovine alocirati 5 miliona HUF, koji trebaju biti donirani u okviru Višegradske četvorke, za humanitarne i projekte obnove.

*Na Donatorskoj konferenciji u Briselu, Vlada Mađarske se obavezala da će dati 1 milion EUR Srbiji i Bosni i Hercegovini za projekte oporavka i obnove poslije poplava.*

Mađarske nevladine organizacije (Asocijacija mađarskog Crvenog križa, Mađarska baptistička pomoć, Pomoć mađarske reformatorske crkve, Mađarska međucrkvena pomoć i Mađarska dobrotvorna služba Malteškog reda) su takođe bile posebno aktivne u pomaganju na terenu, prikupljale su donacije i osigurale različite potrepštine.

Sarajevo, 13.10.2014.